CELEX: 22022D1079
Language: lv
Date: 2022-02-04 00:00:00
Title: EEZ Apvienotās komitejas Lēmums Nr. 31/2022 (2022. gada 4. februāris), ar ko groza EEZ līguma II pielikumu (Tehniskie noteikumi, standarti, testēšana un sertifikācija) [2022/1079]

30.6.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 175/49
               
            
         EEZ APVIENOTĀS KOMITEJAS LĒMUMS Nr. 31/2022
         (2022. gada 4. februāris),
         ar ko groza EEZ līguma II pielikumu (Tehniskie noteikumi, standarti, testēšana un sertifikācija) [2022/1079]
         EEZ APVIENOTĀ KOMITEJA,
         ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
         tā kā:
         
                     (1)
                  
                  
                     EEZ līgumā ir jāiekļauj Eiropas Parlamenta un Padomes Regula (ES) 2018/848 (2018. gada 30. maijs) par bioloģisko ražošanu un bioloģisko produktu marķēšanu un ar ko atceļ Padomes Regulu (EK) Nr. 834/2007 (1), kas labota ar OV L 270, 29.10.2018., 37. lpp., OV L 305, 26.11.2019., 59. lpp., OV L 7, 11.1.2021., 53. lpp., un OV L 204, 10.6.2021., 47. lpp.
                     
                  
               
                     (2)
                  
                  
                     EEZ līgumā ir jāiekļauj Eiropas Parlamenta un Padomes Regula (ES) 2020/1693 (2020. gada 11. novembris), ar ko Regulu (ES) 2018/848 par bioloģisko ražošanu un bioloģisko produktu marķēšanu groza attiecībā uz tās piemērošanas datumu un dažiem citiem minētajā regulā norādītiem datumiem (2).
                  
               
                     (3)
                  
                  
                     Ar Regulu (ES) 2018/848 atceļ Padomes Regulu (EK) Nr. 834/2007 (3), kas ir iekļauta EEZ līgumā un kas tādējādi saskaņā ar EEZ līgumu ir jāatceļ.
                  
               
                     (4)
                  
                  
                     Šis lēmums attiecas uz tiesību aktiem par augu veselību. Tiesību akti par augu veselību neietilpst EEZ līguma darbības jomā, tāpēc noteikumus par augu veselību EBTA valstīm nepiemēro.
                  
               
                     (5)
                  
                  
                     Šis lēmums attiecas uz tiesību aktiem par pārtiku. Tiesību akti pārtikas produktu jomā neattiecas uz Lihtenšteinu, kamēr attiecībā uz Lihtenšteinu piemēro Eiropas Kopienas un Šveices Konfederācijas Nolīgumu par lauksaimniecības produktu tirdzniecību, kā tas noteikts EEZ līguma II pielikuma XII nodaļas ievadā. Tāpēc šis lēmums nav piemērojams Lihtenšteinai.
                  
               
                     (6)
                  
                  
                     Tādēļ būtu attiecīgi jāgroza EEZ līguma II pielikums,
                  
               IR PIEŅĒMUSI ŠO LĒMUMU.
         
            1. pants
            EEZ līguma II pielikuma XII nodaļas 54.b punkta (Padomes Regula (EK) Nr. 834/2007) tekstu aizstāj ar šādu:
            “32018 R 0848: Eiropas Parlamenta un Padomes Regula (ES) 2018/848 (2018. gada 30. maijs) par bioloģisko ražošanu un bioloģisko produktu marķēšanu un ar ko atceļ Padomes Regulu (EK) Nr. 834/2007 (OV L 150, 14.6.2018., 1. lpp.), kas labota ar OV L 270, 29.10.2018., 37. lpp., OV L 305, 26.11.2019., 59. lpp., OV L 7, 11.1.2021., 53. lpp., un OV L 204, 10.6.2021., 47. lpp., kurā grozījumi izdarīti ar:
            
                        —
                     
                     
                        
                           32020 R 1693: Eiropas Parlamenta un Padomes 2020. gada 11. novembra Regulu (ES) 2020/1693 (OV L 381, 13.11.2020., 1. lpp.).
                     
                  Šā līguma vajadzībām regulas noteikumus pielāgo šādi:
            
                        a)
                     
                     
                        regulas noteikumus nepiemēro augu veselības jomai EBTA valstīs;
                     
                  
                        b)
                     
                     
                        atsauces uz kritērijiem, kas noteikti Eiropas Parlamenta un Padomes Regulā (ES) Nr. 1305/2013 un Eiropas Parlamenta un Padomes Regulā (ES) Nr. 1380/2013, attiecībā uz EBTA valstīm uzskata par atsaucēm uz kritērijiem, kas noteikti valsts tiesību aktos EBTA valstīs;
                     
                  
                        c)
                     
                     
                        EBTA Uzraudzības iestādei ir piekļuve 43. panta 1. punktā un 51. panta 2. punktā aprakstītajām sistēmām;
                     
                  
                        d)
                     
                     
                        regulas 45. panta 1. punkta b) apakšpunkta ii) punktā pēc vārdiem “tirdzniecības nolīgumā” iekļauj šādu tekstu:
                        “vai – attiecībā uz EBTA valstīm – saskaņā ar 47. panta otro daļu pieņemtajos EBTA valstu lēmumos”.
                     
                  
                        e)
                     
                     
                        regulas 47. pantam pievieno šādu daļu:
                        “Kad Savienība ir atzinusi trešo valsti saskaņā ar šo noteikumu, tā paziņo EBTA valstu Pastāvīgajai komitejai. EBTA valstis 30 dienu laikā pēc paziņojuma saņemšanas pieņem lēmumu par trešās valsts līdzvērtības atzīšanu un Savienības paziņojumā norādītajiem produktu nosacījumiem. EEZ Apvienoto komiteju informē par šiem lēmumiem un periodiski publicē lēmumu sarakstu Eiropas Savienības Oficiālā Vēstneša EEZ papildinājumā.”;
                     
                  
                        f)
                     
                     
                        regulas 60. pantā pēc vārdiem “2022. gada 1. janvāra” iekļauj šādu tekstu:
                        “vai – attiecībā uz EBTA valstīm – pirms EEZ Apvienotās komitejas 2022. gada 4. februāra Lēmuma Nr. 31/2022 stāšanās spēkā,”;
                     
                  
                        g)
                     
                     
                        regulas II pielikuma I daļas 1.5. punkta pirmajā daļā aiz vārda “nolūkos” pievieno šādu tekstu:
                        “, un platībās, kas pirms 2018. gada 14. jūnija bija sertificētas kā bioloģiskas minētās prakses nolūkos EBTA valstīs.”;
                     
                  
                        h)
                     
                     
                        sarakstam IV pielikumā pievieno šādu tekstu:
                        
                                    “IS
                                 
                                 
                                    :
                                 
                                 
                                    lífrænt.
                                 
                              
                                    NO
                                 
                                 
                                    :
                                 
                                 
                                    økologisk.”.”
                                 
                              
                  
         
            2. pants
            Regulas (ES) 2018/848, kas labota ar OV L 270, 29.10.2018., 37. lpp., OV L 305, 26.11.2019., 59. lpp., OV L 7, 11.1.2021., 53. lpp., un OV L 204, 10.6.2021., 47. lpp., un Regulas (ES) 2020/1693 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
         
         
            3. pants
            Šis lēmums stājas spēkā nākamajā dienā pēc pēdējā paziņojuma iesniegšanas saskaņā ar EEZ līguma 103. panta 1. punktu (*).
         
         
            4. pants
            Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
         
         
            Briselē, 2022. gada 4. februārī
            
               
                  EEZ Apvienotās komitejas vārdā –
               
               
                  priekšsēdētājs
               
               Nicolas VON LINGEN
            
         
         
            (1)  OV L 150, 14.6.2018., 1. lpp.
         
         
            (2)  OV L 381, 13.11.2020., 1. lpp.
         
         
            (3)  OV L 189, 20.7.2007., 1. lpp.
         
         
            (*)  Konstitucionālās prasības ir norādītas.